
Ora è proprio un orgoglio il poter dirsi Mi- 
lanese. Nè cessa di esser tale chi non potè aver 
parte nel gran ballo eroico in cinque atti La 
cacciata dei Tedeschi, rappresentato per,le strade 
dalla Patria nelle cinque giornate di marzo. Mi 
conforta un pensiero, che nessuno può avermi su- 
perato mai nell’intensità dell’aborrimento a quella 
dominazione, a quei funzionarii, a quelle solda- 
tesche, a quella Polizia, e perfino a quella lingua 
che, anche per associazione di idee, riesce 1nsop- 
portabile a orecchi italiani. In un terzo di secolo 
non me ne restò in mente una sillaba! e se fossi 


cn 
vergine di ogni altro peccato come lo sono di lin- 
qua teutonica, saret un gran santo. 

Fra le inspirazioni del genio Rossiniano, quella 
che più mi galvanizzava era il finale della sin- 
fonia del Guglielmo Tell: ogni qualvolta ludica, 
da seduto mi trovava în piedi e convulso senza 
arvedermene: perchè mi ha sempre reso l’ azione 
del cacciare oltr’ Alpi a pugnalate nei reni i no- 
stri infami e tracotanti oppressori. E, cessate 
quelle note concitatissime, ricadeva melanconico 
e senza speranza: giacchè solamente due anni ad- 
dietro io credeva che l’aqonia d’una Potenza fosse 
un affare sì lungo, da dover certo consumarsi 
prima la mia. i 

Ma Dio ebbe pietà di noi: i grandi avvenimenti 
quanto tardarono ad avviarsi, altrettanto pre- 
cipitarono il loro corso; e ora non solo la libe- 
razione nostra, ma la caduta, lo sfacelo di quel 
Colosso brutale danno una gioja, una consola- 
zione, che non può tradursi in parole. 

E hanno finito! finito per sempre, avete in- 
teso ? perchè oltre al diventar fortissimi noi di 
giorno în giorno, essi hanno il demonio della dis- 
soluzione in casa propria. Dico questo a rinfran- 
care tante teste deboli, che non vedendo al di là 


sie 

del proprio naso, per quanto sia lungo, vivono 
continuamente in angustie e terroriî dell’ Aquila 
grifagna. No; la gran bestia a due capi ha per- 
 duto i rostri e gli artigli e le ali e la coda e le 
polpe: non è pur buona per un museo: nè le re- 
sta che la vergogna del passato, la disperazione 
del futuro e l’ odio dell'universo. Il di lei ri- 
torno fra noi è tanto probabile, com’ è probabile 
che Radetzky diventi un bel giovinotto, o Metter- 
nich canti la Marsigliese. ! 

Ciò che, per conto mio, mi accora è che sono 
andati via ben tardi, passata l'età delle illusioni 
‘e delle speranze. Maera il loro sistema: le poche 
cose buone che fecero le hanno sempre fatte tardi, 
come spiegherò un’ altra volta. Quanta esistenza 
intellettuale, quanta poesia mi rubarono quegli 
assassini dell'anima e del pensiero! Ma forse ho 
tempo ancora a rifarmi, almeno în parte. Chi è 
già uomo oggidì, campasse gli anni di Matusa- 
lemme, non potrà mai escludere dalle proprie 
scritture le inesauribili reminiscenze della domi- 
nazione austriaca: e ciò non sarà male nei rap- 
porti dell’arte: poichè spero che quando parlerò 
dei vecchi padroni, mi troverete sempre al di- 
sopra della mia consueta mediocrità. 

Cari Milanesi, a voi dedico questi versi che 
sono costri, perchè trattano dei vostri dolori e 
delle vostre glorie: e già mostraste di aggradirli 
alla lettura che ne feci în varie scelte adunanze. 
Sono una accozzaglia di rime senza metro, af- 
finchè il pensiero libero non fosse impacciato , 
deviato, infiacchito dalla forma. È insomma la 
vera Bosinada di Meneghino, che farete imparare 
di memoria ai vostri ragazzi: vedrete che l’ap- 
prenderanno assai meglio e con più gusto della 
stupida storia di Casa d’ Austria, che non ebbe 
mai storia. . 

Vivete felicù e lungamente: perchè adesso poi 
sarebbe proprio una pazzia îl non campare molto 
per cedere le tante belle cose che hanno a venire 
in questa Italia risuscitata. | 


22 maggio 1848. 
Gio. RASBERTI. 


Sicchè, l’è vera o hin ball? 
Se g'ha domà paura de insognass, 
E poeu de dessedass 
E sentiss ancamò i Todisch sui spall. 
Se restava tant minga suefaa 
A vedenn veenna bonna, 
Che questa chì, che la ne var cent milla, . 
Intant che femm per dilla ! 
El par che se cojonna. 
Ma no, qui) car Pattan hin proppi pia 
Cioè 1 emm casciaa via 
On poo de desgarbaa 
Dopo trentaquattr’ann de compagnia: 
E i Milanes inscì grazios e bon 
In fin g’han mostraa poca educazion. 

Trentaquattr'ann de flemma 
L’è staa on gran bell duralla e nun e lor. 
Semm vegnuu vece insemma 
Ai noster bon tutor. 
- Quij che han trovaa bardassa de pasquee 
Adess hin andeghee: | 
I tosannett hin nonn: 
E se pò dì che han vist a seppellì 
Dò volt la Lombardia, staghela lì. 
E quand gh’emm ditt coi bonn 
Che serem pù fieu 
E de guarnà in saccoccia el tettireu, 
Cribbi, che furia porca! 
Han impienii i gazzett de strapazzad, 
M'han promiss boja e forca; 
E intrattant per provamm che semm bagaj 
M’han faa corr per 1 strad 
Sott ai bott di soldaa e di polizza). 
Rivaa a sto pont 1 coss, 
L’odi e la rabbia g’ han vuu pù misura, 
E tucc a svoià ’l goss; 
Fin qui) che g’'ha paura 
Del prezai di galett e di Cartell, 
Fina tucc quij che per salva la pell 
Leccaraven la pesta o l’Antecrist, 


St'inverno chì s’hin vist 
A voltass contra a lor e maledij; 
E se fussen staa men compromettuu, 
 Gredi che fina i spij 
Gh’avaraven voltaa tanto de cuu. 
Ma l'Austria sueffada 
A vess abominada 
E a schiscià i vanzavuse di simpati), 
La tirava via drizz per la soa strada: 
Che vosen pur, che faghen, 
Ma che tremmen, che creppen, e che paghen. 
A dì la veritaa, 
Serem anca on poo stracch ‘ 
| De vess compassionaa 
In qualita de invalid e de fiacch: 
No se leggeva olter sui gazzett 
Che Poveri Lombardi, oh marcadett! 
E gh’aveven reson: 
Depertutt Ziva Italia e Viva Pio, 
L’era ona fiocca de costituzion; 
E nun, sangue de bio! 
Ne se seguita a strenc el straforzin 
Che me fa schizzà i ceucc foeura del ceo? 
Puttasca! guftet che te juttaroo, 
Dis el nost meneghin; 

E s'è pensaa sul seri 
A vedè de cavass de sti miseri. 

Emm comenzaa a provass 
Sul pont de l’ union: 
Presempi, a cambià’l cors per andà a spass, 
E tucc insemma s’è cambiaa rion. 
Incoeu se va a teatter, tucc ghe andaven; 
Diman no se ghe va, 
E tucc staven a cà; ! 
S'ha de fa la tal cossa, e tucc la faven. 
Col primm de l’ann se fuma pù zigall, 
E, via de quai carogna 
De qui) senza vergogna, 
Almanch in publich se fumava pù: 

Sti coss ai cia) pariven coss de ciall, 

Ma gh°era dent la soa bonna virtù: 
Tiraven a spiegass tutt el paes, 
Saldaven l’armonia, 
Inviaven a fa quaicoss de pes, 
E faven disperà la Polizia: 

Che matta e infuriada 
L’avarav pestaa el coo per i mura) 
Per avè mai poduu trovà la strada 
De cattà i mennapolt e ingattia)., 


Intant per fà quaicoss, 

D’accord con tucc i olter capp baloss 
S’hin miss a fa sarà parecc Casin, 
E a fa stremì de nott 
‘ I mej familli di nost cittadin, 
Borland al lecc de bravi giovinott, 
Faj vestì, strusa) via, 
E mandaj per la posta in Todeschia. 
La deventava spessa: 
A Napoli s’è faa costituzion, 
E tutt Milan corrend in Domm a messa 
L’ha voruu fà la soa dimostrazioni: ‘| 
E l’ha fada tant grossa e de sfacciaa, 
Che i Todisch no han sbrottaa. 
Ma dopo han faa stampà la leg stataria | 
Che l’ha stremii come 1 moschitt de l’aria. 
Intant, per spassass via, 
Han battuu on poo i student 
A Padova e Pavia; 
Tutt coss bonissim per el nost intent: 
Inzigaven el Tor de Lombardia 
Che coi ceucc ross de rabbia 
L’ha comenzaa a fregà i corni in la sabbia. 
La cera de Milan 
Vers la mitaa de marz l'era ben scura; 
Gh’era quaicoss che metteva paura. 


— 14 — 

‘ In del sarass la man 
I amis diseven: Pronti, emm de finilla! 
Cosse voreven fà? le sa ’l Signor: 

Nol saveven nanch lor. 
Giudizzi, Milanes! che gh’è cent milla 
E passa bajonett 
Che ne borlen adoss in manch d’ on-ett: 
E nun semm disarmaa, 
Semm minga regolaa; 
No gh'emm nè sperienza nè malizia ; 
Regordév di spetasc de la Galizia! 
Se, dininguarda, femm quai strambaria, 
Emm de vess tucc vite) de beccaria. 
A l’alba del dersett, 
Ora adattada per. no fass fis’cià, 
L’è mollaa via Rajner quiett quiett 
Dopo avè strappaa sù i ciod de la cà; 
Lassand i réden che l’ha mai ciappaa 
E i so speranz fondaa0®). 

L'è andaa via sospirand de quell palazz 
Dove l’ha faa trent’ann el vis de cazz, 
Giugand al tira molla, al sì e no, 
Vedrò, dirò, farò quel che potrò: 
Beato de passà per coo de legn 
Quand l’era on porch indegn. . 


Va, tira drizz, e voltet nanca indree: 
Cosse pensen de tì i nost Milanes 
Prest prest tel savaree 

Se te portet i verz al to paes. 

LV istess dì per cittaa, 
Intrà ’1 mezz dì e l’ora, 
Se spantega on trattin la novitaa 
Che gh’ è tutta Vienna sott e sora. 
Gesusmaria! Vienna? 
La cà di nost arpi), 
La cittaa de la carna e di legri), 
‘La cittaa del talent che sta in la schenna, 
E del rispett eterno, 
Anca lee revoltass? 
L’è come imaginass 
I sorbett a l’inferno. 
Ma, disi, i lacrim, la disperazion 
De ses o sett nazion | 
Che formen sta potenza bestial, 
A chi ghe fan bon prò, giurabaccon, . 
Se la sta pù in la pell la apilati 
A la mattina adree 

Ne riva per telegrafo e correr 
El rosc de tutt i grazzi: imaginee 
El slargafiaa di omen de parer 


A 


A vede la cittaa 

Satisfada in di sò giust desideri 

Senza rivoluzion 

Nè olter trebuleri. 

Difatti hin staa stampaa, 

E taccaa foeura subet sui canton. 

Pont primm: Abolizion de la Censura; 
Segond: Convocadura 

A Vienna di nost rappresentant 

De lì e mes no soo quant. 

Ah facc de tutt’ 1 dì! 

Dopo on bel terz de secol de malann 
Mandà giò de sta sort de cremesì, 

E menamm anmò a spass con di bambann? 
on popol stomegaa | 

Che trà bava e pretend quaicoss de gross, 
Che voeur in conclusion vess liberaa, 

L’è men maa dagh nagott che dagh on oss. 
In mezz ai nost nemis, 


. Cont ona Polizia 
Che rid sott ai barbis; 


O me guarda in cagnesch quand passem via, 
Sto loffi de censura 

L’è ona canzonadura: 

Anzi l’è on trabuchell e on tradiment 

Per mett i sgriff sui omen de talent: 
Perchè se on coo de matt 
EI gh’avess coeur de scriv-on poo ladin 
E de scartà bagatt, 

El dì dopo l’inzanchen i Pollin: 

E in sta bella manera i nost scrittor 
Se faraven la spia lor de per lor. 

Sto trattà inscì de tangher. 

L’ha rasaa la misura | 

- E l’ha tiraa Milan foeura di gangher. 
Lì s'è cors adrittura 
AI palazz del Brovett, in municippi 
Per fà la guardia civica. — Va ben, 
Ma gh’è minga de s’ciopp. — 
Faremm a condemen: 
Ombreli e regondin per el prenzippi, 
E ghe n’ emm anca tropp. — 
Han miss giò parece pont de petizion, 
E in cova al Podestaa, 
Che con coeur de leon 
L’ ha ris’ciaa semper per el primm la pell, 
Sto esercit disarmaa 
L’è andaa al Governo, del sur 0° Donnell, 
Per fagh firmà quel che voreven lor, 
Per forza o per amor: 

Perchè difatti la vegneva veggia 
E l’era vora de dà on pè in la seggia. 
Rivaa al palazz, mazzaa 
Do guardi, e tolt s'ciopp e giberna ai olter, 
Trovaa ’l Donnell sconduu, e destanaa, 
G’han faa firmà i decrett, e noccorolter. 
- Intrattanta la ‘gent, 
Per no stà a ziffola pondada ai mur, 
L’ è corsa per i sal allegrament 
A strascià, spantegà e buttà via 
‘* Quai centenna de risma de scrittur 
A gloria e onor de la burocrazia 
Fada de sgobbadura e de palpee. 
| Dopo s’ è tornaa indree 
Trionfant, glorios 
Sbraggiand a tutta vòs: 
— Viva l’Italia, abbass la Polizia! — 
E lì, foeura coccard, foeura bander 
Di poggioeu, di finester, di lingher. 
L’era ona scenna neuva, | 
Granda, pienna, vegnuda a l’improvista, 
Sul fa del gust che preuva 
On orb quand el ricupera la vista. 
: Che bell’oretta de carnevalon! 
La variva cent ann de mascarad 

E d’alter bagajad. 
Quell esercit de gent 
El s'è come divis in do porzion: 
Part hin cors al Brovett 
A fass inscriv per guardia: cl rimanent 
Hin restaa a lizonà per la corsia 
Di Serv, tutta festosa e d’on effett 
Che fava sbilidrì de la legria. 
Quand tutt a on tratt... l’è staa ona s’cioppettada 
Sparada de lontan (2)? 
L'è staa quai ùsser che corress per strada? 
S'è spantegaa on allarme in tutt Milan: 
E l’è staa in d’on esuss 
On urtass, on sbandass, 
On pessegà a sarà bottegh e uss, 
On tirà sù i rizzad per fa di sass. 

L’è staa de quel moment 
Ch’ è comenzaa ‘ona guerra disperada 
D’on popol disarmaa contra on’armada: 
Roba che fa spavent! 
1 s°ciopp contra i baston, 
I sass contra i cannon, 

‘ E ona cittadinanza sueffada 
À tutt i comoditt, 
E a scoeud tutt i petitt, 


Moresina e pacifica de ceeur, 

Che tutta insemma salta sù in d’on tratt 

A fa quell che Dio veeur. 

Fieri come leon, 

Svelt come legoratt. 

E senza distinzion 

De pitocch, sciori o nobil, 

De donn o de ficeu, 

De gioven o de vecc, 

Chi ruza in strada i mobil 

Per fa di barricad, 

Chi resenta i bottegh di armirceu, 

Chi se porta ai finester o sui tecc . 

Per tirà sui nemis còpp e sassad. 
El primm bisogn de tutt 

L’era quell del fusill, 

E attorna i pù ris’cios e risolutt 

A guadagnassel col tarell, col still. 

Ogni s’ciopp guadagnaa 

L’era on Croatt mazzaa: 

Ogni vun de qui s’ciopp 

N’ha voltaa là di tropp. 

1 campann a martell col so dan dan 

Boffaven in la furia de Milan, 

E qui son tant terribil e pietos 

A tucc gh’ era duvis 
Che fudessen la vòs 
De Pio Nono che ai nost e so nemis 
EI ghe sonava i bott de l’angonia. 
Dopo è compars avoltra anca i cannon 
Che in quella sinfonia 
Faven de tamboron. 
E sta scenna de sangu e de spavent, 
De foeugh, de mazzament, 
Sta frenesia, sto inferno in barilott 
On trattin l'è duraa cinqu dì e cinqu nott. 
Madonna de l’ajutt! 
Come pò la cittaa 
Desgarbiass de tanti post armaa 
Che la inredaven tutta e depertutt? 
I barricad hin bonn de tegnì indree 
La truppa del Castell 
E di olter quarter foeura di pee; 
Ma la Cort? e la piazza di Mercant? 
E qui) del Genni? e ’1 General Comand ()? 
E tanti Corp de guardia e sentinell?. 
E Santa Margaritta? e i Andeghee? 
San Simon? Sant’Antonni? 
E tanti olter bisceu de Polizza] 
Che per vess odiaa come demonni 

Hin staa i pù disperaa e 1 pù canaJ? 

E la cà de Radetzky? e San Francesch 

Magazzin de Todesch? 

E i trupp ch’eren sul Domm a sparà giò? 

M’en regordava no, 
. E almen quij se pò di senza ingannass 

Che ne trattaven proppi d’alt in bass. 
Milan l’ha tegnuu dur: | 

Già Vera al tu per tu de vita e mort, 

E la s'è missa al fort, 

E l’ha ditt anca lee: Zéòrécch ti e mur/ 

1 Corp che hoo nominaa 

E tanti d’olter che hoo desmentegaa 

Part col brusagh i port 

Sott al tir di fusi] e di cannon, 
° Part per assedi e famm, 

Part per avè vojaa la munizion, 

Part dopo faa di tradiment infamm, 

Chi s'è daa presoner, 

Chi è sghimbiaa via de nott 

Léòcch, travestii, mezz biott. 

S’ è ciappaa tutt i post, tutt 1 quarter: 

E dent di pont no gh’è staa pù soldaa 

Che no fussen in gabbia o massacraa. 


È innanz a pù non poss 


_ 295 _ 
A slontanaj anca de là del foss; 
Han battuu e ciappaa San Semplizian, 
Sant’ Angiol, San Vittor, l’Incoronada, 
San Lucca,... in conclusion tutta l’armada 
Casciada a furia de tutt quant Milan 
La s'è ridotta cont i seu cannon 
In del Castell, ai dazzi, e ai bastion. 
DI che bagatell? 
Domà a cuntaj se sent tutt a rugà: 
Per omen fabricaa de carna e pell 
° L’è "l non plus ultra e no se va pù in la. 
. E de quest capirli 
Che ghe n’era puranca de la gent 
Che ghe pondava dent, 
Che s’ è mai desvestii, che ha mai dormii, 
Che girava dì e nott per la cittaa 
Mojisc, rauch de vòs e strabuffaa, 
E: che a furia de corr, battes, drovass 
Aveven pers l’ usanza de fermass. 
I donn han faa miracol 
De forza, de virtù, de intelligenza; 
Pù nè lacrim, nè ciacol, 
Eren el balsem de la providenza: 
Lor colà piomb, lor medegà ferid, 
Lor mett corace a tucc 

E fa, col coeur strasciaa, bocchin de rid. 
Lor fà bind e filaper, 
E fina trattà ’l s’ciopp compagn di gucc 
E mandà al babbi on rebellott de Slaper. 
E la bardassaria? 
Tutt a on bott l’è cressuda in del giudizzi, 
Beati e smanios de fa servizzi, | i ! 
E de mettegh la pell comesessia. 
Lor sù e giò per i strad 
A portà intorna avvis, 
E in pee di barricad 
A fa segn che rivaven i nemis, 
E vosagh adree succ/ ai s’cioppettad 
Come fan sabet grass cont i benis. 

Hin coss d’ona natura 
Che per vess ben cuntaa 
Bisogna vessegh staa in mezz adrittura , 
E l’è per quest che mì vi cunti maa: 
Perchè, come savii, 
Sont deventaa Monsciasch che l’è chì ajbella, 
E sti robb i hoo leggiuu e i hoo sentii; 
Ma quella gran scovada, 
Per mia disgrazia, hoo poduu no vedella. 
Ah!, se gh’è staa on moment 
Che m'è pesaa sul coeur la besasciada 

Del mè lontanament, ! 
L’è staa quest chì: sera dannaa, camuff 
De trovamm minga in mezz al mè Milan 
A juttagh ona man, 
Portà in straa moschirceula e portaruff, . 
E spetasciagh la ghigna a quai Croatt 
Con la marmitta, col bronzin, coi piatt. 
Hoo nanca movuu on did contra i Pattan! 
E quand ghe pensi sù 
Me trouvi fina indegn de vedej pù. 

Se ghe fudess staa dent 
Marcarev di cossett e di penser 
Che al poetta ghe rughen el talent, 
E la pu part ghe passen via liger. 
Chi me impresta dò ér de qui cinqu nott 
Che mi trasava a Monscia a fà nagott? 
Che magazzin de idej i 
In quel tarlescament 
De campann e marte] 
Che tempestaven giò de tutt i ges ! 
E qui vòs che vegneva de lontan 
Portaa de post in post per i contrad | 
À visà i pesc pericol de Milan: 
— A Porta Tosa! — A Porta Ticines! — 
Foeugh al tal dazzi! — All’erta ai barricad! — 

E quel trovass insemma 
‘ Gent che s’ è mai veduu nè conossuu, 
Senza sospett nè temma, 
E vess 1 ben vegnuu, 
E sentiss tucc frade] e tucc sorell, 
E in quell’agitazion 
Del pericol che forma l’union 
Trovass el eceur ciappaa senza savell, 
E Dio predestinà di parentell. 


Ma i Milanes lontan 


Han passaa de qui spasim in qui dì 

De ingura) nanca ai can: 

Perchè violter chì 

(Minga che voeeubbia sminuiv la gloria 
De avè faa di miracol incredibil . 

Che han de parì panzanegh in la storfa), 
Ma, disi, chì in Milan, 

Passaa qui primm moment, i pù terribil, 
Savevev cosse favev, | 

Savevev come stavev, 

E, direv squas, l’orgasmo de l’azion 

EI slingeriva ai ceucc la situazion. 
Vedevev l’eroismo ! 

Di voster tiraliceur, 

Quiett el barabbismo 

Che lavorava insemma de tutt ceeur, 
‘ E l’union de tutta la cittaa, 
E rispettaa ’1 Governo, e ’l1 Comitaa, 
Tant che fina in pericol de la mort 
Cresseva el sentiment de trovass fort. 
..In quanto peu al cannon, 
A poch a poch ve serev persuas 
Ch’el lavorava inscì a vista de nas 
E che 1 gh’aveva on poo del fanfaron. 
Sì, l’ha strasciaa di mur, 
L'ha faa di be] rottur, 
Ma men peeu infin di fin 
De quell che ghe premeva a Rajnerin (9) 
. (On popò de Rajner che reussirà 
Per stomegh e bon cceur mej del ‘papà). 
Del rest sti cannonad 
Se faven debolment el so dover, 
Con fior de s’cioppettad 
Se ghe coppava tutt i cannoner: 
El colp gh’era el sò comod de schivall, 
E de portass apress coi fassinon 
Per podè tirà a segn, 
E poeu lassall sfogà compagn d’on ciall 
Incontra ai med de legn: 


Violter Milanes in conclusion 


$ 

Gh’avii pers molto el credit al cannon. 
Ma vess lontan des mia 
E sentì semper quel brontolament 

Che ’1 pariva lì arent, 

E che in del temp de dì on’avemaria 
El replicava quatter o cinqu volt, 
Credevem che Milan el se desfass, 

E che i cà pussee avolt 

A tocch a tocch crodassen tutt abass. 
Ogni colp che se tira 

Dio sa che mazzament e che sconquass! 
Tra i olter ona sira (5), 

. Che andava cannonad de l’alter mond, Ù 
Gh'era la luna pienna, e inscì a bell bell 
La s'è quattada dent come in d’on vell: 
E mi cont el coo in man 
Diseva: La se scond 
Per no vedè ‘1 sterminni de Milan. 

A st'ora chì Dio sa cosse n’è andaa 

De parent e de amis! 

E lì m”era duvis 

De vedè ‘1 tal e ’1 tal longh e tiraa 

Cont spantegaa el cervell per el selciaa. 
Signor, che viv d’ inferno! 

Com’ hin staa longh per nun qui cinqu giornad! 

Rivava quai proclama del Governo, 
Ma i credevem sparad 
Per tegnì in pee °1 coracc: 
Infin savevem mai nagott affacc. 
Mandavem di vittur e di pedon 
Per avè informazion: | 
Ma, di cojoni! appenna che toccaven 
La Cassinna di Pomm, oppur Lorett, 
Ghe ciappava el spaghett 
E a gambe ghe la daven: 
Che la gent sequestraven i cava] 
E la Croazia la batteva 1 orta). 

Passaa i primm tre giornad, 
L’era ona smania tal, ona passion, 
Ona disperazion , 
L’era roba de dass di cortellad. 
Me pariva incredibil 
Che ’1 fuss anmò possibil 
De battes, de stà in pee. 
E 1 baloss? e i pittocch che no sent leg? . 
Se podarà tegni) de fa saccheg? 
(Vemm calunniaa, povera gent, scusee!) 
Se gh’aveva rimors de andà a dormì, 
‘De meltes a disnà. 
Se diseva: La giò de st’ora chì 

Chi l’è che dormirà? 
Chi sarà settaa a tavola in Milan? 
Quanti sospiraran on tocch de pan? . 
I provision de bocca 
Podaran circolà? 
E tucc qui} che ghe tocca 
De lavorà dì e nott, 
Pesc che in temp de borasca i galeott, 
Com’ han de fà a mangià e mojà ’1 becch? 
Roba de avegh la polver sui busecch. 
Finalment anca nun 
Gh'emm avuu 71 nost.ossett de gna, 
E l’è staa ’l dì vintun: 
Vottcent soldaa de batt e disarmà! 
Voreven teu ’1 passagg 
A ona frotta de bulli de Lecches 
Che infiammaa de coragg 
° Correven in ajutt di Milanes: 
Allora Monscia anch lee 
Coi so vintott o trenta s°ciopp de caccia 
La se gh’è missa dent cont man e pee 
E no l’ha voltaa faccia! 
E l’è staa on affar gross, longh, disperaa, 
De parì fina matt a ’vell tentaa. 
E ghe n’hin reussii 

Cont on bell mucc de mort e de ferii. 
E mì ai primm colp pessega, 
Preparem a bottega, 

E sont staa all’ospedaa squas tutt el dì 
A giustà, resega, stagnà, cusì: 

E (quand se dis a di) 

Quel lavorà fogaa de beccaria 

EI m’ha desaviaa via 

Del penser principal, 

E, salvo el dispiasè, 

Che ghe n’hoo avuu comè, 

L’è anmò staa "l di che abbia passaa men mal. 
l’ultima giornada 

N’è tornaa adoss la vita e la speranza: 
S'avarav ditt che tutta la Brianza 

L’era on nivol de use) che fass passada. 
Andaven al Vapor 

Ch’el menava giò a gratis tutt 1 òr; 
Passaven via a tropp, 

Armaa a la bella mej de forch, de s’ciopp, 
De sciabol, de pistoll e de folcion, 

De baston cont ligaa inscimma i corte), 

E de lanz strappaa foeura di restej. 

. Chi sonava tambor, 

Chi portava bandera, 


_ 52 
L’era on moto, on sussor ! 
Olter che in temp de fera! 
Bagher, vittur, carrocc, carr, carrettitt, 
Cont pan, vin, polver, ball e cannonzitt: 
E se sbraggiava, se batteva i man: 
— Evviva i Brianzeu, sangue de di! 
Bravi, corrii a Milan, 
Mazzee on para de Gnibba anca per mì. — 
Quand peeu Dio l’ha volsuu 
Radetzky coi sò besti ghe l’ha dada, 
E Milan l’ha vengiuu, 
E s'è vosaa: Betulia liberada! 
E giò subet mezz Monscia per Vapor, 
Ancamò tutt stremii 
Per paura di mort e di ferii , 
A cercà cunt di sò parent, di amis : 
El tal?... e’1 tal?... el tal?... grazia al Signor, 
In proporzion de l’odi di nemis 
E de la volontaa 
Che gh’aveven de fa busecca e mort, 
L’è staa on gran bell confort 
A vedè che l’è andada minga maa; 
E mì, presempi, 1 mee, 
Che hin on bell rosc, i hoo trovaa tucc in pee. 


Se brasciaven sù tutt 


n 
Come se se vegniss de Calicutt; . 
L’era on mist de legria, de convulsion, 
Tucc gh’aveven quai storia de cuntà 
De orror, de compassioni 
Se fava nanca a temp de dagh atrà. 
E ve diroo che fina i 
I pù gran motrion 
Gh’aveven tucc adoss la parlantira. 

Qui ludri de Croatt, 

Inscì negher e brutt! mì me figuri 
Che gh°abbien del scorbatt 
Perchè hin proppi usellasc del mal auguri. 
Quand incontraven gent | 
Che ghe mostrava i dent 
Sti carogn barbellaven e scappaven 
Come i baga) che tremma del bordeu, 
E presoner piangeven, supplicaven: 
Ma in sit foeura di pee, 
Cont i vece, cont i donn, cont i ficeu 
N°han faa tant che sia assee. 
N’han inciodaa paricc contra i mura], 
N°han ongiuu d’aqua rasa, e peeu brusaj, 
Parecc bambin de tetta 
I han portaa attorno su la bajonetta; 


E a vun de sti Antecrist g'han fin trovaa 
3 

In la giberna dò man delicaa 
Con sù i anej in dit... Oh, car Signor! 
Hin mò ficeu de Pio Nono anch lor? 
No! freghégh giò ’l battesim a qui moster 
Che g'ha in di viscer la maledizion, 
Che no gh’entren nagott col Pater noster; 
I tigher, i leon, 
I lòff rabbiaa de famm e idrofobia 
In pari a lor hin fior de cortesia. 
E tutt sti azion d’inferno 
I han fors faa per difend i sò diritt? 
Per salvà la soa cà, i sceu piscinitt? 
No! per servì on Governo 
Forestee, prepotent, lader, lontan, 
Gent che no han mai veduu nè conossuu; 
Che per on tocch de pan 
Negher e muff, e di legnad sul cuu, 
E on scartozz de tabacch 
Je strappa di sò stall e di sò vacch, 
Per corr a spantegà de terra in terra 
Tutt i orror de la guerra 
Contra di popol che g’han faa nagott, 
E che anch lor crennen sott 
A l’istessa familia de ladron 
Che bev i lacrim de tanti nazion, 

E che tra vuna e l’oltra la somenna — 
La rabbia e la passion de sbuseccass 

- Per tegnij tucc stremii, debol e bass, 
E manda innanz la boria de Vienna. 

Ma i pover Milanes 
In mezz al sò trionf, quanta bontaa! 

- Han renduu ben per maa# 
Naturalment, se han liberaa ’1 paes, 

- Han dovuu coppann giò nè tropp nè pocch; 
Ma quand i Pattatocch | 
Ghe capitaven viv in di sò man, 
Hin staa trattaa fin tropp de cristian. 
E i centenn de feri ! 
(Anca ben che ghe voeubbia on bell talent 
A fissass che no sien besti ma ‘gent) 
Hin staa assistii, servii, 
E consolaa anca lor 
Lecc a lecce cont i nost liberator. 
E tutt i presoner 
Hin talment ben trattaa e mantegnuu 
Che g° ha fin de parì de avè vengiuu:° 
E in quest Milan l’è staa tutt d’ on penser: 
Ah, la vostra vittoria 
L’è stada el colmo de la vera gloria | 
Perchè a patì qui strasc de infamitaa, 

Fagh minga pagà ’l fio, 

Anzi tratta) con tanta caritaa , 

L’è ona virtù che ve avvisina a Dio: 
Già Milan l'è puranch de bonna pasta! 
Han nanca mazzaa ’1 Bolza, e tanto basta. 

Ma per tornà indree on pass 

E sarà sù 1 discors di cinqu giornad, 
Vuj dì che 1 barricad 

“M?han faa restà de sass. 

S’ha pari a pensagh sù come sessia 
Per fassen on'ideja: 

Hin ona maraveja 

Che passa tutt i sforz de fantasia. 

Girà Milan, contrada per contrada, 

E vedè depertutt, ogni tocchell 

La cà portada in strada 

Dai trappol del soree finà al vassell! 
Matarazz e pajon, banch e sciffon, 
Vestee, bauj, cardenz, 

Antiport, capponer (senza cappon), | 
Omnibus, diligenz, 

Legn de la Cort, forgon, 

Med de s’cenn, de fassinn e de letamm, 
Cass, cassetton, bari, 

I pù bej equipagg di noster dina 

Qui carroce che la gent sul fa de mì 
G’han mai de pondà dent el taffanari, 
Cont foeura i reeud, e cont i pitt a l’ari. 
Se capiva polit 

I mestee di bottegh de la contrada 
Guardand de sit in sit 

De coss’ era compost la barricada. 

Se l’era on seggionee. | 
Gh'era brent e seggion, bòtt e maste]: 
L’era on stallazz? gh’era de f@ura carr, 
Bagher, vittur e barr. 

Se conosseva el fruttiroeu, el pessee 
Per i scorb e i cavagn pien de quadrej; 
_ E a San Zen, là del boja, gh’era finna 
EI carr de la berlinna. ! 

Banch e confessionari arent ai ges: 

Qui} per contra a la Scala eren difes 
Dai sedi de platea del Teatter, 

E lì apress, al Giardin, 

Che l’è ’l sò magazzin de tutt i tatter, 
Troni cont i gradin, 

Divinitaa de rivi e gess, scenari, 

Fett de montagn, colonn e colonnett, 
E tra cent olter mila strafusari 

Gh'era fina on barchett. 

El Demani l’ha daa per barricada 
Di carr de.... induvinee.... carta bollada! 
E credi minga che tutt sto miscemasc 
De robba bella e strasc ! | 
Che naspaven la vista in del guardaj 
Fassen rid nanca i ciaj. 
Se ghe vedeva i sforz e l’union 
De tutt 1 cittadin che s’hin daa man: 
Dedree de qui monton 
S'è tegnuu in pee Milan, 
E scadennaa l’Italia sui Pattan. 
Qui baracch ve cuntaven ona storia 
Che andarà foeura pù de la memoria: 
Faven veuja de piang, de ingenuggiass 

— Mej che denanz ai monument de sass, 
E pariva de leggegh su stampaa: 
ARCHITETTURA DE LA LIBERTAA! 

I mee car Milanes, 
Se vorii dimandagh ai noster vecc, 
Di guerr n’han vist parece, 
G’han avuu chì Todisch e poeu Franzes, 
E poeu Todisch anmò 
E peu anmò Bonapart a pesta] giò; 
E infin posu semm tornaa a borlà in man 
De sti razza de can.. 


_ 59 __ 
. Ma sto ibis redibis, sti furor 

Di forestee che se robava el post 

E voreven l’Italia a tutt i cost, 

Eren tutt coss che faven tra de lor 

Coi sò esercit in pee 

Che andava innanz indree. 

E ’l popol, diroo minga indifferent, 

Ma ’1 stava lì quiett 

A speccià de servì pù prepotent, 

E i pret pregaven Dio in di secrett., 

Ma nemis inscì fort 

Che a costo de andà tucc contra a la mort 
Se cascien a sassad, a quadrellad, 

A campann e martell e barricad, 

A sgarr e a urli de maledizion 

D’on popol che l’è tutt in convulsion, 

A student e abbaditt de seminari, 

A pret e fraa col crocefiss in ari, 

A gent che corr de tutt i part d’Italia 
Cont la bava a la bocca 

Per spetasciaj in l’ultima battalia, 
L’è on fatt strasordinari, 
Che fa girà ’1 cervell 

Compagn d’ona bicocca; 

‘ Gh'è dent la man di Dio, ! 

Gh'è dentla vòs de Pio, 

L'è on fatt tant grand e bell 

Che s'è mai daa l’ugual, nè ’l se dà pù, 

E che parla tropp ciar lù de per lù. 
Adess mò se dimanda 

Se qui pover baloss 

Han proppi meritaa de dagh adoss 

Con sta furia inscì granda. 

Chì vemm su l’argoment 

Di canajad che han faa, e di malann 

Che n’han vojaa sui corni in tutt sti ann. 

Ma no l’è minga el cas de strusagh dent 

Inscì liger liger, 

Perchè l’è ona tal fila de latanni 

Che domà a tornagh sora col penser 

Se sent adoss i sudor frecc e i smanni. 

E mì che no soo nanch com’abbia faa 

Con la crappa anmò lòcca 

De tanti novitaa 

A tirà giò sta magra filastrocca, 

Adess vu) ripossà, 

E mettem de premura a fà nagott: 

Dopo taccaroo sott 

E tornaroo a sbraggià. 

Donch semm intes, ve specci on ® altra volta 

Che hoo de cuntaven sù ona gran missolta, 
E i cuntaroo polid, | 
E ghe sarà de piang e anca de rid, 
Perchè se tratta infin 
De processà i Todisch in meneghin. 
Ma prima de andà via 
Trovarev competent e natural 
De fa on poo de moral 
Inscì a la bonna e come sansessia. 
Disii on poo, la mia gent, 
In quell’impegn terribil 
Come l’ha faa a cavassela Milan? 
‘ L’è ch’eren quasi tucc d’on sentiment: ’ 
E a sto mond l’union.. 
La trà foeura i miracol pù incredibil. 
E la filera de impiegaa pattan, 
De baloss e de spion 
Che gh’aveva interess che l’andass maa 
Han trovaa de stà quacc e no han sbrottaa. 
E l’Italia savii per che reson 
Dopo avè dominaa su tutt el mond 
L’è tomborlada in fond 
«Compagn d’on ‘milionari spendaccion 
Che feniss in di cronich a Biagrass? — 
L'ha tolt sù sto sconquass 

Per la disunion, 
Per la superbia e |’ odi di partii, 
Per i guerr de cittaa contra cittaa, 
E fina de pasquee contra pasquee: 
E quand s’hin trovaa tucc indebolii, 
E ben desbirolaa, 
‘ Allora è saltaa in scenna i forestec 
Che hin deventaa padron, 
E per esercitamm in l’umiltaa 
M°’han robaa fina el titol de nazion. 
E l’è on pezz che la va 
Sta storia bozzaronna 
De vedè scaleagnada a struggionà 
Come povera serva la padronna. 
L’è di secol assee 
Che l’Italia la purga i cattiveri 
Di messee di messee di nost messee, 
E nun s’ha ereditaa on mucc de miseri 
‘ Frut de qui lit, e de qui guerr infamm 
Che hin staa come on segond peccaa de Adamm. 
E adess che semm reussii 
Per on miracol de combinazion 
A shatt giò ’l bast e romp el cavezzon, 
Ghe sarav di partii gemò dispost 
A fa di raccol e pestass 1 crost? 


_ 13 — 
El primm bisogn l'è de stà fort e unii: 
Sì, ben unii e fort, | 
Se de no precipizzi, infamia e mort! 
Guardee, 1’ Europa intrega 
La ten sbarattaa i ceuce sul nost paes 
Per vedè se semm bon de fass 1 spes 
E de invià bottega. 
E se no femm i coss polid e prest, 
O on boja o l’olter ciapparà pretest 
De ficcagh dent el nas | 
Per fann quel che ghe pias: 
Perchè insomma l’Italia l’ è tropp bella 
È tucc veeuren godella. 
Parlemm ciar: se vorii che i nost nemis 
No tornen prest o tard 
A onscisciass i barbis 
Col lard di nost porscej, 

Emm de stà tucc insemma e vess fradej, 
E avegh ona leg sola e on soll stendard: 
Ciappemm la pappa fada; 

Femm che sia nostra ona superba armada;- 
Radoppialla a di pocch, 

E on mezz milion de guardi nazional 
A fagh de contraffort e de schenal; 
E peeu se i Pattatocch — 

Gh’avaran su l’Italia di caprizzi, 

Ghe cavaremm del coo sto schiribizzi. 
Mì adess disi per di, 

E se semm in d’on temp che ogni pivell 

Bagna el nas.a Gioberti e a Machiavell, 
. Poss dottorà anca mì. 

Già, statitt, reottitt, republichett 

Varen come °l vinett, 

E la ven veggia coi diminutiv: 

E peeu certi paroll 

Metten la gent quietta in sul chi vie! 

E ghe tran el coo a lari. 

Ai barabba, ai pajsan e ai operari. 

Del rest, chi l’è quel cioll 

Che podend viv del so cerca on padron? 

Ma bisogna adattass come se pò. 

Ona costituzion 

Sincera, larga, pienna, 

Chè han de parlà con nun a mettela giò, 

Fada e tajada per la nostra schenna 

(E adess i nost hin schenn de barricad!),. 

Netta de scappatori e de cinad, 

Sii minga persuas 

Che in giornada la sia proppi el nost cas? 

E sta povera Italia, che l'è giust 

Sul fa d’on strivall frust 
Tutt poncignaa a tasse) e tassellitt 
Per man de des o dodes sciavattitt (6), 
Femmela noeuva on bott dal mezz in sù! 
El rest l’è adree a fass noeuv lù de per lù. 
Chì ghe sarav inscì de resonnà, 
Ma per no famm fis’cià, 
È teu sù, se sa mai, de l’ignorant, 
Taji sù a vista e ve saludi tant. 


O bosinada mia, 
Molla del stampador 
E fatt mett a la via 
Senza licenza di superior. 


i 


RI DI 


(4) Dopo le enormità commesse in Milano, la sera del 3 
gennajo, dalla soldatesca, comparvero due Proclami del- 
l'ex-vicerè intesi a calmare lo sdegno della popolazione. Egli 
dicevasi padre di tutti noi, ci chiedeva illimitata confidenza in 
lui, parlava delle sue più fondate speranze di ottenere con- 
‘ cessioni da Vienna, ec.; e assicurava i suoi diletti Milanesi 
che egli teneva più strettamente unite nelle sue mani tutte 
le redini del potere che li doveva tutelare, ec. Parole dive- 
nute proverbiali in Milano, specialmente dopo la promulga- 
zione della Legge Stataria. 


| (2) Ho lasciato in dubbio quale sia stata la causa ultima 
determinante l’attitudine reazionaria di tutta la città, perchè 
non potei raccogliere dati certi: pare che diversi atti di 
violeriza militare sieno accaduti quasi contemporaneamente 
in varj punti disparati di Milano. ! 


(3) La rima è fatta per gli orecchi e non per gli occhi; 
o, in altri termini, risulta dall’ identità de’ suoni, e non sem- 
pre da quella delle lettere che li esprimono: testimonio la 
poesia francese a ogni verso. Perciò mercant comand , pret 
fed, ec., sono ottime rime, perchè abbisogna un apposito 
sforzo di pronuncia a renderle dissonanti. 


A 


(4) Si allude a due lettere del giovinetto arciduca Ranieri 
scritte a un fratello, e pubblicate nel N. 8 (30 marzo) del 
Giornale pfficiale di Milano. 

« Auguro ai Milanesi che ne sieno restati per lo meno 
800 sul luogo... Al Broletto i cannoni da 12 avranno fatto 
dei magnifici buchi... Ne fosse almeno rimasto morto un bel 
numero... Almeno a quest’ ora i Milanesi conoscono la, mu- 
sica dei cannoni da 12... Ora vorrei assumermi di pettinare 
ben bene la città di Milano, ec. ec. » 

Tanto questa nota come la prima sarebbero affatto super- 
flue oggidi dovunque s’ intende il dialetto milanese; ma se 
alcuno dei nostri ragazzetti da qui a molti anni trovasse fra 
le anticaglie questo libercolo, e volesse mo’ leggerlo e saper 
tutto, bisogna pur dargli ragione di quanto sta scritto. 


(5) Eclisse totale di luna la sera del 19 marzo. 


(6) Sì, dodici; anzi, solamente pochi mesi addietro, erano 
tredici; il numero della morte. Austria, Stati Sardi, Svizzera 
italiana, Parma, Modena, Lucca, Toscana, Romagna, Napoli, 
Francia in Corsica, Inghilterra a Malta, e i due Stati omeo- 
patici S. Marino e Monaco. Non occupandoci di questi ultimi, 
che sono due scherzi innocentissimi o, direi quasi, due versi 
settenarii in un gran poema, cessarono già in Italia le do- 
minazioni d'Austria, di Parma, di Modena, di Lucca: Ferdi- 
nando di Napoli, l’ atroce e incorreggibile assassino de’ suoi 
popolì, sembra stanco della vita non che dello scettro: per- 
fino l'ottimo e adorabile Pio , colle ultime perplessità e an- 
gustie della sua timoralissima coscienza, pare aver sciolto il 
gran problema della incompatibilità dei due poteri, e avvi- 
cinarsi spontaneo all’ evangelico regnum meum non est de 
hoc mundo. Tutti questi non sono grandi passi alla sospirata 
meta, l’unità d’Italia? Non pretendiamo dunque di forzare 

gli avvenimenti che già si succedono così inaspettati e me- 
ravigliosi allo scopo. 
Ciò detto, quella parola sciavattitt è un po’ irriverente e 
petulantella, non è vero? ma riposa sui diritti composti della 
similitudine, del dialetto, della rima e della libertà della 
stampa, la quale ci ha pur da essere per qualche sugo. Scri- 
vendo in prosa e in lingua nobile, per lo meno avrei detto 
calzolaj, che è tutt’ altro affare. Però, con qualche eccezione: 
per esempio, gli ex duchi di Parma e di Modena che, ita- 
liani e nel cuore d’Italia, stipularono contro i proprj sudditi 
quella loro famosa alleanza coll’Austria, destando tanto riso 
o tanta nausea secondo la varietà dei temperamenti, valgono 
forse miglior titolo che di ciabattini? Anzi, dimando perdono 
a tutti quelli che tirano lo spago di aver messo quei due 
miserabili, per la rima, a livello del loro mestiere tanto utile 
e onesto. | 


Dopo ie letture fatte in Milano de’ miei versi, mi furono 
dirette molteplici esortazioni perchè inserissi alcuni acci- 
denti importanti delle Cinque Giornate, da me non avvertiti, 
fra i quali merita specialissimo rimarco la preziosa inven- 
zione dei bravi Seminaristi che mandavano fuori di città gli 
avvisi del Governo provvisorio e del Comitato di guerra col 
mezzo dei palloncini volanti. Ma, con mio vero rammarico, 
non fui più in tempo'a riparare questa e altre ommissioni , 
perchè la stampa dell’ opuscolo era già troppo innoltrata. 

Tutti gli altri Opuscoli dello stesso Autore 
sì vendono in corpo nella Libreria Bernardoni, 
al prezzo di Italiane Lir. 40. 

